Maribi Unamuno

Maribi Unamuno Garate (Aulesti, Bizkaia, 1957) bizkaitar filologoa da.

EHUko Ekonomia eta Enpresa fakultatean euskara irakasle ohia. Lea Artibaiko Jeurt! aldizkariaren sustatzailea. Bizkaiera sustatzeko Mendebalde Kultura Alkarteko kidea. Euskararen inguruko ikerketa ugariren egilea. Euskaldunon Egunkarian zutabegile izandakoa.

 Biografia 

 Lehen urratsak 
Aulestin jaio zen, beti zabalik egoten zen kale-etxe batean. Kalean ordu asko ematen zituen, baina baserriko jendea ezagutzeko aukera ere izan zuen. XX. mende erdian jaio, XIX. mendekoak ezagutu, eta XXI.ean bizi.
Gaztea zela joan zen kanpora ikastera, Miranda de Ebroko ikastegira, garai hartan herri txikietako haurrek ikasten jarraitzeko aukera bakarretarikoa barnetegiak baitziren. Giro erabat erdalduna zen Mirandakoa. Halere, beranduago, betiko hizkuntzekiko bere jakin-minak eraginda Euskal filologia ikasten hasi zen Deustuan.

Lanean ere hizkuntzarekin lotuta aritu izan da beti. Ikasketak amaitu ostean Aulestiko Udalean hasi zen lanean, ondoren, Begoñako Andra Mari ikastegira joan zen euskara irakastera eta gero Euskal Herriko Unibertsitatera.

 Argitalpenak 

 Gutiziak bilduman ipuin bat (Txalaparta 2000).
 Euskalkien lekua literaturan (1999).
 Mendebaldeko berbetearen formalizazinoa (2000).
 Euskalkia eta administrazioa (2002)
 Ahozkotasuna aztergai (2003).
 Antzorrilleta" ahozko transmisioaren lekuko. Artikulua (2015) Literatur kritika, Folklorea, Euskara.
 Haurrentzako kantak bilduma. Alaia diskoan a capella (2017) http://lea-artibaietamutriku.hitza.eus/2017/03/02/maribi-unamuno-bildu-ditudan-kantak-antzinako-gizartearen-isla-dira/
 Beste hainbat artikulu eta lan ere argitaratu ditu. http://www.inguma.eus/egilea/ikusi/maribi-unamuno-garate

 Bestelakoak 

 Mendebalde Kultura Alkartea 

Maribik Bizkaiera sustatzaile dihardu Mendebalde Kultura Alkartean. Euskalkiak
eta euron erabilera indartzea helburutzat duen irabazi asmo gabeko
elkarte akademikoan. Hainbat jardunaldi eta argitalpen egin ditu urte hauetan.https://www.berria.eus/paperekoa/1971/046/001/2017-06-25/onartu_beharko_dugu_hizkuntza_aldatu_egiten_dela_eta_hori_ona_da.htm http://mendebalde.eus/jardunaldiak/1998/Aurkezpena.pdf http://mendebalde.eus/euskalinguak/Euskalingua%2016/Euskalingua%2016ren%20aurkezpena.pdf

2012an Urrezko Luma emon zion Mendebalde elkarteari, Bizkaiko Foru Aldundiak, Bilboko Udalak
eta Euskal Editoreen Elkarteak antolatzen duen Bilboko
Liburu Azokak.http://www.aulesti.eus/eu-ES/Aulesti/Udaletik-Aldizkaria/Documents/24_Udaletik.pdf

 Jeurt aldizkaria 

1990. urte inguruan Jeurt aldizkariaren sortzaileetariko bat izan zen Maribi. Bailara mailako aldizkaria atera zuten inguruko kontuak jendeari jakinarazteko baina benetako helburua jendea euskeraz irakurtzen jartzea zen. Aldizkariak 10 urte inguru iraun zuen.

 Zemendia emakume elkartea 
1994. urtean beste hainbat emakumerekin batzar edegi baten bildu eta Zemendia taldea sortzen jardun zuen. Harrezkero taldea herrian erreferente bihurtu zen. Emakumeen independentzia bideratzeko, besteak beste, andrazkoak kotxeko karneta aterateko ikastaroak antolatzea izan zen egitekoetariko bat.

 Erreferentziak 

 Kanpo estekak 
 Maribi Unamuno Auñamendi Eusko Entziklopedian

Kategoria:Aulestiarrak
Kategoria:Euskal Herriko emakume hizkuntzalariak
Kategoria:Emakume irakasleak
Kategoria:Deustuko Unibertsitateko ikasleak
Kategoria:Euskal Herriko Unibertsitateko irakasleak